CELEX: 22021D2215
Language: mt
Date: 2021-11-30 00:00:00
Title: Deċiżjoni Nru 1/2021 tal-Kunsill ta’ Assoċjazzjoni UE-Alġerija tat-30 ta’ Novembru 2021 li tapprova l-estensjoni tal-validità tal-prijoritajiet tas-sħubija bejn l-UE u l-Alġerija [2021/2215]

14.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 447/11
               
            
         DEĊIŻJONI Nru 1/2021 TAL-KUNSILL TA’ ASSOĊJAZZJONI UE-ALĠERIJA
         tat-30 ta’ Novembru 2021
         li tapprova l-estensjoni tal-validità tal-prijoritajiet tas-sħubija bejn l-UE u l-Alġerija [2021/2215]
         IL-KUNSILL TA’ ASSOĊJAZZJONI UE-ALĠERIJA,
         Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra,
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra (“il-Ftehim”) ġie ffirmat fit-22 ta’ April 2002 u daħal fis-seħħ fl-1 ta’ Settembru 2005 (1).
                  
               
                     (2)
                  
                  
                     Skont l-Artikolu 94 tal-Ftehim, il-Kunsill ta’ Assoċjazzjoni għandu s-setgħa li jieħu d-deċiżjonijiet xierqa għall-finijiet li jintlaħqu l-objettivi tal-Ftehim.
                  
               
                     (3)
                  
                  
                     Bid-Deċiżjoni Nru 1/2017 tal-Kunsill ta’ Assoċjazzjoni (2), l-UE u l-Alġerija qablu dwar prijoritajiet tas-sħubija biex jiggwidaw is-sħubija għall-perijodu 2017-2020.
                  
               
                     (4)
                  
                  
                     Fi skambju ta’ ittri, iż-żewġ naħat qablu li jenħtieġ li tiġi estiża l-validità tal-prijoritajiet tas-sħubija bejn l-UE u l-Alġerija bħala dokument ta’ gwida biex tiġi kkonsolidata s-sħubija sakemm jiġu adottati prijoritajiet tas-sħubija aġġornati ġodda.
                  
               
                     (5)
                  
                  
                     L-Artikolu 10 tar-Regoli ta’ Proċedura tal-Kunsill ta’ Assoċjazzjoni jipprevedi l-possibbiltà li jiġu adottati deċiżjonijiet permezz ta’ proċedura bil-miktub fil-perjodu bejn il-laqgħat, jekk iż-żewġ Partijiet jaqblu li jsir dan,
                  
               ADOTTA DIN ID-DEĊIŻJONI:
         
            Artikolu 1
            Il-Kunsill ta’ Assoċjazzjoni, li jaġixxi bi proċedura bil-miktub, jiddeċiedi li l-validità tal-prijoritajiet tas-sħubija bejn l-UE u l-Alġerija, annessi mad-Deċiżjoni Nru 1/2017 tiegħu, għandha tiġi estiża sakemm jiġu adottati prijoritajiet tas-sħubija aġġornati ġodda mill-Kunsill ta’ Assoċjazzjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, it-30 ta’ Novembru 2021.
            
               
                  Għall-Kunsill ta’ Assoċjazzjoni UE-Alġerija
               
               
                  Il-President
               
               Ramtane LAMAMRA
            
         
         
            (1)  ĠU L 265, 10.10.2005, p. 2.
         
            (2)  Id-Deċiżjoni Nru 1/2017 tal-Kunsill ta’ Assoċjazzjoni UE-Alġerija tat-13 ta’ Marzu 2017 dwar il-qbil rigward il-Prijoritajiet tas-Sħubija bejn l-UE u l-Alġerija (ĠU L 82, 29.3.2017, p. 9).